સાઉથ આફ્રિકા વિરુદ્ધ પહેલી બે ટેસ્ટ હાર્યા બાદ ટીમ ઈન્ડિયા પાસે હવે ગુમાવવા માટે કશુ બાકી રહ્યું નથી. ટ્રોફી તો હાથમાંથી નીકળી ગઈ છે તેથી હવે ખેલાડીઓ મૂડ ફ્રેશ કરવા માટે જ્હોનિસબર્ગમાં ફરી રહ્યા છે. છેલ્લી મેચ અહીંયા રમાવાની છે અને સમગ્ર ટીમ અહીંયા પહોંચી ગઈ છે. આ દરમિયાન રવિન્દ્ર જાડેજાએ એક તસવીર ઈન્સ્ટાગ્રામ પર શેર કરી છે. જંગલ સફારીની આ તસવીર જોઈને ફેન્સ પણ દંગ રહી ગયા છે.